Βασίλης Σπέρτος

Ο Βασίλης Σπέρτος είναι Έλληνας βετεράνος ποδοσφαιριστής και νυν προπονητής ποδοσφαίρου. Γεννήθηκε στις 2 Φεβρουαρίου 1981 στην Στουτγκάρδη της  Δ. Γερμανίας και ήρθε στην Αθήνα σε ηλικία 3 ετών. Κατά τη διάρκεια της καριέρας αγωνιζόταν κυρίως ως αριστερό χαφ.

Καριέρα ποδοσφαιριστή
Ο Σπέρτος ξεκίνησε, το 1991, την καριέρα του ως ποδοσφαιριστής στην ομάδα της Προοδευτικής. 

Από τα τμήματα υποδομών της ομάδας μεταπήδησε στην πρώτη ομάδα, όπου και αγωνίστηκε τη σεζόν 1998-1999, έχοντας ως προπονητή τον Αλέφαντο. 

Πραγματοποίησε το ντεμπούτο του στην Α΄ Εθνική,  στις 23 Μαΐου του 1999, για την 33η αγωνιστική του πρωταθλήματος στον  μεγάλο τοπικό ντέρμπι Ιωνικός-Προοδευτική 2-0, με τον Σπέρτο να παίρνει «το βάφτισμα του πυρός» στο 65΄όταν πήρε την θέση του Σάκη Γκόγκα. Ιωνικός-Προοδευτική 2-0 23/05/98 Αυτή ήταν και η μοναδική του συμμετοχή σε επίσημο αγώνα για τη συγκεκριμένη αγωνιστική σεζόν.

Το καλοκαίρι του 1999 παραχωρήθηκε ως δανεικός (για ένα έτος) στον Πανελευσινιακό όπου κατέγραψε 7 συμμετοχές στο απαιτητικό πρωτάθλημα της Β' Εθνικής. Το επόμενο καλοκαίρι επέστρεψε ξανά στην Προοδευτική. Το αλισβερίσι της Β΄ Εθνικής «Ακτινογραφία» των μεταγραφών  για τις 16 ομάδες του δυσκολότερου πρωταθλήματος

Αποχώρησε από τους "βυσσινί" το καλοκαίρι του 2003 και υπέγραψε συμβόλαιο συνεργασίας με τον Άρη Θεσσαλονίκης. 

Πραγματοποίησε το ντεμπούτο του με τη φανέλα του Άρη, στις 31 Αυγούστου 2003, στον νικηφόρο εντός έδρας αγώνα (κεκλεισμένων των θυρών) κόντρα στην Προοδευτική (τελικό σκορ 3-0). 

Με τους «κίτρινους» αγωνίστηκε μόλις για 4 μήνες,  συμπληρώνοντας 3 συμμετοχές σε όλες τις διοργανώσεις, χωρίς να πετύχει κάποιο τέρμα. Πιο αναλυτικά, είχε 2 συμμετοχές στο θεσμό του πρωταθλήματος και μια συμμετοχή στο θεσμό του Κυπέλλου. 

Τον Γενάρη του 2004 αφού κατέθεσε προσφυγή και έμεινε ελεύθερος από τον Άρη, επέστρεψε στην Αθήνα, για λογαριασμό της Προοδευτικής Για έξι μήνες στον Αρη ο Μαρικά-Ελεύθερος ο Σπέρτος.

Τον Ιανουάριο του 2007 μεταγράφηκε Κεραυνό Κερατέας, αγωνιζόμενος για 6 μήνες στην Δ΄ Εθνική. Το καλοκαίρι του ιδίου έτους, επανήλθε στις τάξεις της Προοδευτικής, η οποία αγωνίστηκε (εξαιτίας οικονομικών προβλημάτων) στην Δ΄ Εθνική  κατά τις σεζόν 2007-08 και 2008-09.

Επόμενοι σταθμοί της καριέρας του υπήρξαν: ο Αθηναϊκός (2009/10), o Φωστήρας (2010/11) και η Κηφισιά (2012/13), που αγωνίζονταν στη Δ' Εθνική.

Το καλοκαίρι του 2013, αν και μόλις σε ηλικία 32 ετών, κρέμασε τα ποδοσφαιρικά του παπούτσια, φορώντας τη φανέλα του Πανκαμαριακού Κορινθίας, με τον οποίο αγωνίστηκε στην Α’ Κατηγορία της ΕΠΣ Κορινθίας κατά τη σεζόν 2012/13.  Οι σοβαροί τραυματισμοί της καριέρας του (τρεις φορές ρήξη χιαστών - δύο φορές στο αριστερό πόδι (1999 και 2005) και μια στο δεξί (2006) υπήρξαν καθοριστικοί για την πρόωρη ολοκλήρωση της καριέρας του ως ποδοσφαιριστής.

Διεθνής σταδιοδρομία
Έχει υπάρξει διεθνής με την Εθνική Ελπίδων την περίοδο 2002-03 καταγράφοντας 9 συμμετοχές και ένα τέρμα.

Καριέρα προπονητή

Πριν ακόμη αποχωρήσει από  την ενεργό δράση, ο Σπέρτος απέκτησε το πτυχίο προπονητικής UEFA A Elite Youth, και εργάστηκε στις ομάδες  Κ-9 και Κ-10 της Κηφισιάς (2011-12) και του Αθηναϊκού (2012-13). Συνέχισε στην Κ-15 της Προοδευτικής (2014-15), και τη σεζόν 2015-16 ανέλαβε διπλό πόσο στα Πετράλωνα προπονητής της πρώτης ομάδας στο Β΄ τοπικό και παράλληλα τεχνικός διευθυντής στις ακαδημίες του συλλόγου.

Επόμενοι σταθμοί του υπήρξαν: o  Περαμαϊκός (Α΄ τοπικό σεζόν 2016/17) , η Προοδευτική (ως βοηθός του παλιού του συμπαίκτη Παρασκευά Ανδράλα αλλά και προπονητής στην Κ-17 και Κ- 12 –σεζόν 2017/18), η Ρόδος (2018/19 ως τεχνικός διευθυντής αλλά  προπονητής του παιδικού του τμήματος και βοηθός του Παρασκευά Ανδράλα), κι ο Ατρόμητος Αθηνών(2018-20 ως προπονητής σε Κ-16, Κ-13 και Κ-10).Ο Β. Σπέρτος στο τιμ του Ατρομήτου

Στη συνέχεια εργάστηκε στις ακαδημίες του Ολυμπιακού και στη γυναικεία ομάδα του Ατρομήτου Αθηνών. Το καλοκαίρι του 2024 προσλήφθηκε ως βοηθός προπονητή στην Εθνική Κ-17, και από τις 3 Νοεμβρίου του 2025 είναι προπονητής της Εθνικής γυναικών.Εθνική Ομάδα Γυναικών Βασίλης Σπέρτος
 Παραπομπές 

 Εξωτερικοί σύνδεσμοι 
Προφίλ στο transfermarkt.com
Αφιέρωμα στον Βασίλη Σπέρτο!

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Α.Ε. Κηφισιάς